# Ghid de utilizare

# Calculator personal VAIO Pro 11/13SVP1121/SVP1321

Imprimare

## Aranjarea unui mediu de lucru corespunzător

Acest subiect descrie locurile în care să plasaţi şi în care să nu plasaţi computerul VAIO şi oferă instrucţiuni de ergonomie.

### Unde să plasaţi computerul VAIO

Atunci când plasaţi computerul VAIO, asiguraţi-vă că:

- Puteţi accesa cu uşurinţă o sursă de alimentare şi porturile necesare.

- Lăsaţi spaţiu suficient în jurul computerului.

- Computerul este plasat pe o suprafaţă plată şi suficient de lată şi puteţi sta cu faţa la ecranul computerului în timp ce lucraţi la el.

- Puteţi plasa computerul în faţa dumneavoastră, astfel încât să puteţi sta drept şi să ţineţi antebraţele paralele cu podeaua.

### Unde să nu plasaţi computerul VAIO

Plasarea computerului VAIO într-un loc necorespunzător poate duce la deteriorarea sau defectarea acestuia. Nu amplasaţi computerul într-un loc expus la:

- Lumină solară directă

- Obiecte sau surse magnetice

- Surse de căldură, precum aparatele casnice de încălzire

- Praf excesiv

- Umiditate ridicată

- Ventilaţie slabă

#### Notă

- Zona din jurul orificiului de ventilaţie se poate încălzi foarte mult în timp ce computerul VAIO este pornit. Aveţi grijă înainte de a atinge această zonă.

- Nu puneţi în apropierea orificiului de ventilaţie niciun obiect care ar putea bloca orificiul.

#### Sugestie

- Computerul dumneavoastră VAIO utilizează semnale radio de înaltă frecvenţă şi poate cauza interferenţe cu recepţia radio sau TV. Dacă se întâmplă acest lucru, mutaţi computerul la o distanţă corespunzătoare faţă de aparatul de radio sau de televizor.

### Consideraţii ergonomice

Când este posibil, trebuie să încercaţi să ţineţi cont de următoarele consideraţii ergonomice.

#### Mobila şi postura

Staţi pe un scaun cu spătar bun. Ajustaţi nivelul scaunului în aşa fel în tălpile să stea pe podea. Un suport pentru picioare vă poate face să vă simţiţi mai confortabil.

Staţi într-o poziţie dreaptă, relaxată şi evitaţi să vă aplecaţi în faţă sau să vă lăsaţi prea mult pe spate.

#### Unghiul de vizualizare al ecranului computerului

Folosiţi funcţia de înclinare a ecranului pentru a găsi cea mai bună poziţie. Asiguraţi-vă că ecranul computerului este la nivelul ochilor sau un pic mai jos atunci când staţi în faţa computerului VAIO. Ajustaţi şi nivelul luminozităţii ecranului.

Puteţi reduce tensionarea ochilor şi oboseala muşchilor prin ajustarea înclinării şi a nivelului de luminozitate ale ecranului computerului la poziţia potrivită.

#### Iluminarea

Alegeţi o locaţie în care ferestrele şi luminile nu provoacă strălucire şi nu se reflectă în ecranul computerului. Folosiţi iluminarea indirectă pentru a evita petele luminoase de pe ecranul computerului. Iluminarea corespunzătoare aduce un plus de confort şi de eficienţă a lucrului.

#### Notă

- În timp ce reglaţi unghiul de vizualizare, nu exercitaţi presiune excesivă asupra computerului VAIO, pentru a elimina riscul deteriorării mecanice.

#### Sugestie

- Aceleaşi considerente sunt valabile şi când utilizaţi un afişaj extern.

### Note cu privire la manipularea computerului VAIO

Respectaţi următoarele instrucţiuni pentru a evita defecţiunile şi deteriorarea computerului VAIO.

- Plasaţi uşor computerul VAIO pe o suprafaţă plată pentru a evita şocul mecanic.

- Asiguraţi-vă că închideţi computerul VAIO înainte de a-l muta. Mutarea computerului în timp ce este pornit poate cauza defectarea hard diskului. Asiguraţi-vă că deconectaţi toate cablurile conectate la computer înainte de a-l muta.

- Nu lăsaţi să cadă şi nu loviţi computerul VAIO. Chiar şi un şoc uşor sau vibraţiile pot cauza defectarea hard diskului.

- Nu plasaţi computerul VAIO într-o poziţie instabilă.

În susul paginii