# Ghid de utilizare

# Calculator personal VAIO Pro 11/13SVP1121/SVP1321

Imprimare

## Utilizarea dispozitivului Touch Pad

Glisând cu degetul pe touch pad, puteţi muta indicatorul pe ecranul computerului.

Cu indicatorul plasat pe elementul sau obiectul dorit, apăsaţi pe zona butonului din stânga sau din dreapta pentru a executa diverse comenzi sau pentru a afişa meniuri.

1. Zonă buton stânga

2. Zonă buton dreapta

#### Pentru a face clic

Cu indicatorul plasat pe elementul sau obiectul dorit, apăsaţi o dată pe zona butonului din stânga.

În mod alternativ, loviţi o dată uşor pe touch pad.

#### Pentru a face dublu clic

Cu indicatorul plasat pe elementul sau obiectul dorit, apăsaţi de două ori rapid pe zona butonului din stânga.

În mod alternativ, loviţi de două ori, rapid, pe touch pad.

#### Pentru a face clic dreapta

Cu indicatorul plasat pe elementul sau obiectul dorit, apăsaţi o dată pe zona butonului din dreapta.

În mod alternativ, loviţi pe touch pad cu două degete.

În funcţie de locaţia indicatorului, puteţi afişa diverse meniuri de comenzi rapide.

#### Pentru a glisa

Cu indicatorul plasat pe elementul sau obiectul dorit, apăsaţi o dată pe zona butonului din stânga şi, în timp ce ţineţi apăsat pe zonă, glisaţi cu degetul pe touch pad.

În mod alternativ, loviţi de două ori, rapid, pe touch pad şi, la a doua lovitură, glisaţi cu degetul.

#### Pentru a glisa şi a fixa

Glisaţi o pictogramă, precum un fişier, la locul dorit şi ridicaţi degetul de pe zona butonului din stânga.

În mod alternativ, apăsaţi de două ori, rapid, pe pictogramă şi, la a doua apăsare, glisaţi cu degetul în locaţia dorită şi ridicaţi degetul de pe touch pad.

#### Pentru a defila

Glisaţi două degete în sus şi în jos pe touch pad pentru a defila pe verticală pe ecran.

Glisaţi două degete dintr-o parte în alta pe touch pad pentru a defila pe orizontală pe ecran.

#### Pentru deplasare înapoi sau înainte fără a mişca indicatorul

În timp ce vizualizaţi site-uri Web, imagini etc., aşezaţi trei degete pe touch pad şi glisaţi-le dintr-o parte în alta pentru a efectua operaţia de deplasare înapoi/înainte fără a mişca indicatorul.

#### Pentru a mări sau a micşora

În timp ce vizualizaţi site-uri Web, imagini etc., puteţi ciupi cu două degete pe touch pentru panoramare. Depărtaţi degetele pentru a mări sau apropiaţi-le pentru a micşora.

#### Pentru a deschide meniul de aplicaţii

Puneţi degetul pe marginea de sus a dispozitivului touch pad şi glisaţi cu degetul în jos.

Meniul de aplicaţii nu apare dacă o aplicaţie nu acceptă meniul de aplicaţii.

#### Pentru a deschide butoanele

Puneţi degetul pe marginea din dreapta a dispozitivului touch pad şi glisaţi cu degetul spre stânga. Pentru informaţii suplimentare, consultaţi Deschiderea butoanelor.

#### Pentru a comuta între aplicaţii

Puneţi degetul pe marginea din stânga a dispozitivului touch pad şi glisaţi degetul spre dreapta pentru a comuta la aplicaţia aflată în execuţie. Dacă mai multe aplicaţii se află în execuţie, repetaţi această acţiune pentru a comuta între aplicaţii în ordine descrescătoare, începând cu ultima aplicaţie utilizată.

#### Notă

- Este posibil ca funcţia de gesturi (defilare, înapoi/înainte, mărire/micşorare, deschidere meniu de aplicaţii, deschidere butoane, comutare între aplicaţii) să nu funcţioneze, în funcţie de condiţiile de operare ale computerului VAIO sau de setările pentru touch pad.

#### Sugestie

- Forma dispozitivului touch pad variază în funcţie de modelul achiziţionat.

- Pentru informaţii detaliate cu privire la modul de utilizare a dispozitivului touch pad, porniţi VAIO Control Center, faceţi clic pe Mouse şi tastatură (Mouse and Keyboard) şi urmaţi instrucţiunile din filme. Pentru a porni VAIO Control Center, consultaţi Căutarea/pornirea de Aplicații (Apps), de Setări (Settings) sau de Fișiere (Files).

În susul paginii

### Subiect asociat

- Activarea/dezactivarea dispozitivului touch pad
- Dezactivarea funcţiei de lovire a dispozitivului touch pad
- Activarea/dezactivarea funcţiei de gesturi

În susul paginii