# Ghid de utilizare

# Calculator personal VAIO Pro 11/13SVP1121/SVP1321

Imprimare

## Ce trebuie să fac dacă nu pot opri computerul VAIO?

- Urmaţi oricare dintre aceste proceduri pentru a părăsi toate aplicaţiile aflate în execuţie şi apoi opriţi din nou computerul VAIO.

  - Glisaţi aplicaţia din partea centrală, de sus, a ecranului către partea centrală, de jos. Pentru informaţi suplimentare, consultaţi Închiderea aplicaţiilor.

  - Apăsaţi tastele Alt+F4.

    Dacă există date nesalvate, salvaţi-le în momentul în care vi se solicită confirmarea.

    Apăsaţi tastele Alt+F4 până când apare fereastra Închidere Windows (Shut Down Windows) şi selectaţi Închidere (Shut down) din lista verticală şi OK.

- Dacă aţi instalat o aplicaţie nouă pe computerul VAIO, verificaţi dacă aplicaţia funcţionează în mod corespunzător, dacă datele acesteia sunt normale şi dacă aţi utilizat-o corect.

- Contactaţi editorul aplicaţiei sau furnizorul de asistenţă tehnică desemnat.

- În cazul în care conectaţi dispozitive periferice, precum o imprimantă sau un dispozitiv USB, la computerul VAIO sau conectaţi computerul la reţea, deconectaţi toate dispozitivele periferice sau întrerupeţi conexiunea computerului la reţea şi apoi opriţi computerul.

  În timp ce computerul comunică cu un dispozitiv periferic sau cu reţeaua, Windows nu vă permite să opriţi computerul. În plus, unele drivere de dispozitiv periferic pentru dispozitive periferice nu acceptă închiderea forţată a computerului.

- În cazul în care ecranul computerului se blochează, apăsaţi tastele Ctrl+Alt+Delete, selectaţi(Închidere (Shut down)) din colţul din dreapta jos al ecranului computerului, apoi selectaţi Închidere (Shut down).

- În cazul în care computerul VAIO se blochează în timp ce este afişat un mesaj care indică faptul că setările sunt în curs de salvare şi computerul se închide, urmaţi procedurile de mai jos, în ordine.

  - Apăsaţi tasta Enter.

    Aşteptaţi un timp.

  - Dacă problem persistă, apăsaţi Ctrl+Alt+Delete.

    Aşteptaţi un timp.

- Dacă în continuare nu puteţi opri computerul VAIO, chiar şi după ce urmaţi toate procedurile de mai sus, efectuaţi următoarele operaţii.

  Reţineţi că efectuarea acestor operaţii poate provoca deteriorarea datelor în lucru. Nu uitaţi să deconectaţi computerul de la reţea înainte de a efectua următoarele operaţii.

  - Apăsaţi tastele Ctrl+Alt+Delete, selectaţi(Închidere (Shut down)) din colţul din dreapta jos al ecranului computerului, apoi selectaţi Închidere (Shut down).

  - Apăsaţi şi ţineţi apăsat butonul(Alimentare (Power)) mai mult de patru secunde.

  - Deconectaţi adaptorul CA şi ţineţi apăsat butonul de oprire a alimentării de la baterie între trei şi cinci secunde cu un obiect drept şi subţire (cum ar fi o agrafă pentru hârtie).

În susul paginii