# Ghid de utilizare

# Calculator personal VAIO Pro 11/13SVP1121/SVP1321

Imprimare

## Citiţi aici mai întâi

Vă felicităm pentru achiziţionarea acestui computer VAIO(R).

### Despre configuraţia computerului dumneavoastră VAIO

Pentru a afla detalii despre configuraţia computerului dumneavoastră VAIO, vizitaţi site-ul Web de asistenţă online Sony. Consultaţi Despre site-ul Web de asistenţă online pentru mai multe informaţii.

Este posibil ca unele caracteristici, opţiuni şi articole furnizate să nu fie disponibile pe computerul dumneavoastră VAIO.

#### Caracteristici

Caracteristicile disponibile variază în funcţie de model sau de dotările opţionale selectate. Nu toate caracteristicile descrise în acest manual sunt disponibile, în funcţie de modelul pe care îl deţineţi.

#### Ilustraţii

Este posibil ca ilustraţiile, fotografiile sau capturile de ecran din acest manual să arate uşor diferit, în funcţie de model sau de dotările opţionale selectate.

#### Aplicaţii

Este posibil ca aplicaţiile preinstalate să varieze, în funcţie de model sau de dotările opţionale selectate. Este posibil ca aplicaţiile descrise în acest manual să nu fie preinstalate pe computerul dumneavoastră VAIO.

### Manuale furnizate

Următoarele manuale sunt furnizate împreună cu computerul dumneavoastră VAIO.

#### Documentaţie pe ecran

- Ghid de utilizare - versiunea introductivă (Bine aţi venit)

  Un manual preinstalat, cu informaţii limitate despre computerul dumneavoastră VAIO, care pune accent pe asistenţă şi pe conectarea la Internet. Ghid de utilizare - versiunea introductivă este înlocuit cu o versiune completă de Ghid de utilizare (acest manual), în urma unei actualizări.

- Ghid de utilizare (acest manual)

  Informaţii generale şi instrucţiuni de utilizare pentru computerul dumneavoastră VAIO, inclusiv informaţii despre asistenţă şi depanare

#### Documentaţie imprimată

- Ghid scurt de utilizare

  O prezentare generală a modului de configurare şi de iniţiere în utilizarea computerului VAIO

- Ghid de recuperare, copiere de rezervă şi depanare

  Informaţii despre recuperarea şi copierea de rezervă a datelor de pe computerul dumneavoastră VAIO, precum şi informaţii despre depanare

- Reglementări privind siguranţa şi informaţii de asistenţă

  Citiţi cu atenţie înainte de a activa funcţiile fără fir, precum LAN fără fir şi tehnologia BLUETOOTH.

#### Alte referinţe

- Ajutor și Asistență Windows (Windows Help and Support)

  O resursă cuprinzătoare pentru sfaturi practice, tutoriale şi demonstraţii care vă ajută să învăţaţi cum să utilizaţi computerul VAIO.

  Pentru a deschide Ajutor și Asistență Windows (Windows Help and Support), consultaţi Deschiderea Ajutor și Asistență Windows (Windows Help and Support).

- Fişiere de ajutor pentru aplicaţii

  Este posibil ca aplicaţiile preinstalate pe computerul dumneavoastră VAIO să includă fişiere de ajutor pentru aplicaţii. În general, puteţi accesa fişierele de ajutor din meniul de ajutor.

### Notificare

- Copyright 2013 Sony Corporation. Toate drepturile rezervate.

- Acest manual şi software-ul descrise aici, în întregime sau parţial, nu pot fi reproduse, traduse sau reduse la o formă care să poată fi citită de sisteme automate, fără aprobare prealabilă, în scris.

- Sony Corporation nu oferă nicio garanţie în ceea ce priveşte acest manual, software-ul sau alte informaţii conţinute în acesta şi, prin prezentul, renunţă în mod expres la orice garanţii implicite sau condiţii de comercializare sau conformitate cu un anumit scop cu privire la acest manual, la software sau alte astfel de informaţii. Sony Corporation nu va fi responsabilă în nicio situaţie pentru daunele indirecte, ulterioare sau speciale, rezultate în urma prejudiciilor, contractelor sau în alt mod şi produse ca urmare sau în legătură cu acest manual, cu software-ul sau cu alte informaţii conţinute în acest manual sau cu utilizarea acestora.

- În manual nu sunt prezente mărcile (TM) sau (R).

- Sony Corporation îşi rezervă dreptul de modifica acest manual sau informaţiile conţinute de acesta în orice moment, fără notificare.

- Software-ul descris în prezentul este guvernat de termenii unui acord separat de licenţă pentru utilizator.

- Sony Corporation nu este răspunzătoare şi nu va oferi despăgubiri pentru nicio înregistrare pierdută şi care a fost făcută pe computerul dumneavoastră VAIO, pe suporturi de înregistrare sau pe dispozitive de înregistrare externe şi nici pentru vreo altă pierdere relevantă, inclusiv atunci când nu se fac înregistrări din motive care includ defectarea computerului sau când conţinutul unei înregistrări se pierde sau se deteriorează ca rezultat al defectării computerului sau al unei reparaţii asupra computerului. Sony Corporation nu va restaura, nu va recupera şi nu va replica, în nicio situaţie, un astfel de conţinut înregistrat pe computer, pe suporturi de înregistrare sau pe dispozitive de înregistrare externe.

- Caracteristicile şi specificaţiile pot fi modificate fără notificare.

În susul paginii

### Subiect asociat

- Despre site-ul Web de asistenţă online

În susul paginii